Узор позвы аб сцвярджэнні нядзейснасці сужэнства
	

	Біскупскі cуд Віцебскай дыяцэзіі
	вул. Воінаў Інтэрнацыяналістаў, 28
	210032 г. Віцебск
Пазоўнік(-ца)	Прозвішча (калі жанчына – ў дужках пазначыць дзявочае прозвішча), імя, імя па бацьку; дата і месца нараджэння і хросту; дакладны адрас пражывання з паштовым індэксам; нумары тэлефонаў. (Калі каталік – дадаць адрас парафіі, да якой належыць).
Адказчык(-ца)	Прозвішча (калі жанчына – ў дужках пазначыць дзявочае прозвішча), імя, імя па бацьку; дата і месца нараджэння і хросту; дакладны адрас пражывання з паштовым індэксам; нумары тэлефонаў. (Калі каталік – дадаць адрас парафіі, да якой належыць).
Шчыра прашу Біскупскі суд у Віцебску аб сцвярджэнні нядзейснасці майго сужэнства заключанага (дата заключэння сужэнства) у парафіі (назва і адрас парафіі).
Я лічу што маё сужэнства нядзейснае па прычыне (прычынах): (неабходна падаць прычыну альбо прычыны нядзейснасці сужэнства, якія адносяцца да вашай справы. Напрыклад,
· нездольнасці да прыняцця на сябе істотных сужэнскіх абавязкаў з боку мужчыны (жанчыны) па прычынах псіхічнай прыроды,
· выключэння адзінства і неразрыўнасці сужэнства з боку мужчыны (жанчыны),
· выключэння патомства з боку жанчыны (мужчыны),
· прымусу, боязі з майго боку альбо з боку сужонка, 
· псіхічнай хваробы,
· імпатэнцыі,
· недахопу ў распазнанні істотных сужэнскіх правоў і абавязкаў з боку жанчыны (мужчыны),
· палавога бяссілля, 
· памылкі адносна распазнання канкрэтнай якасці характару асобы (падаць якой якасці), 
· падману з боку мужчыны (жанчыны),
· альбо іншыя прычыны, такія як алкагалізм, нарказалежнасць, гомасэксуалізм, транссэксуалізм, педафілія і г.д.) ).
Далей трэба апісаць у форме пераказу акалічнасці, перш за ўсё перадшлюбныя, а таксама пасляшлюбныя. Ніжэй пададзеныя пытанні дапамогуць вам напісаць пазоўную скаргу больш змястоўна:
· Калі, дзе і пры якіх абставінах бакі пазнаёміліся?
· Як доўга трываў час нарачонства і як бакі адносіліся да сябе ў гэтым часе (ці адорвалі сімпатыяй, ці давяралі адно аднаму, ці былі цялесныя збліжэнні)?
· Ці былі верныя адно аднаму перад шлюбам?
· Ці бакі заключалі сужэнства ахвотна, дабравольна і з любові, а калі неахвотна, недабравольна, з прымусу і без любові, то якімі матывамі кіраваліся? Калі хтосьці прымушаў, то хто, калі і чым пагражаў?
· З якога асяроддзя і з якой сям’і паходзіць кожны з бакоў (ці гэта сям’я поўная\разбітая, каталіцкая\праваслаўная, атэістычная, практыкуючая\непрактыкуючая веру, без залежнасцяў і паталогіяў\абцяжараная паталогіяй – якой паталогіяй)?
· Які характар мае пазоўніцкі бок, а які адказчыцкі?
· Ці паўставалі паміж нарачонымі сваркі і расставанні? Калі так, то па якой прычыне (дакладна апісаць сітуацыі). Ці перад шлюбам заўважалі схільнасць да алкаголю, наркотыкаў, ці іншых злоўжыванняў з боку адказчыка ці пазоўніка.
· Як адбылося заключэнне грамадзянскага саюза у ЗАГСе? Ці перадшлюбныя фармальнасці былі вырашаныя ў той жа самай парафіі, дзе адбыўся касцёльны шлюб, а калі не, то ў якой (назва парафіі, адрас і дата)? Як адбыўся касцёльны шлюб? Ці не здарылася штосьці асаблівае? Дзе адбылося вяселле і якая была на ім атмасфера?
· Ці бакі пасля шлюбу дапоўнілі сваё сужэнства праз цялесныя збліжэнні і ці маюць сваё патомства? Калі не, то па якой прычыне? Ці мела месца свядомае выключэнне патомства, а калі так, то ад якога моманту? Ці быў хто-небудзь з бакоў бясплодным (імпатэнтам)?
· Дзе і ў якіх умовах бакі пачалі жыць пасля заключэння шлюбу? Як уладкоўвалася жыццё бакоў пасля шлюбу? Ці бакі дбалі пра сябе ўзаемна і пра сваю сужэнскую супольнасць? Ці бакі былі самастойныя ў прыняцці важных жыццёвых рашэнняў? Ці залежылі ад іншых асоб, калі так, то ад каго, у якой ступені і ў чым гэта праяўлялася?
· Калі (падаць даты, можна прыблізна), пасля касцёльнага шлюбу, даходзіла да непаразуменняў і што было іх прычынай? Дакладна апісаць сітуацыі, якія давялі да рашэння аб разводзе.
· Хто з бакоў першы пакінуў сужэнскую супольнасць, калі (падаць даты, можна прыблізна) і чаму?
· Хто і з якой падставай звярнуўся ў дзяржаўны суд аб разводзе?
· Ці цяпер існуе магчымасць прымірэння паміж бакамі і працяг супольнага сужэнскага жыцця? Калі не, то чаму? 
На пацвярджэнне маёй просьбы падаю наступных сведкаў:
(Сведкамі могуць быць члены сям’і і знаёмыя, якія добра ведалі бакі ў перадшлюбны і пасляшлюбны час. Трэба падаць двух сведкаў з боку пазоўніка і двух з боку адказчыка. Сведкі павінны быць гатовымі прыехаць на праслухоўванне ў сядзібу Біскупскага суда Віцебскай дыяцэзіі.)
1. Імя, імя па бацьку і прозвішча, дакладны адрас пражывання з паштовым індэксам, тэлефоны, парафія, кім з’яўляецца для пазоўніка(цы).
2. Імя, імя па бацьку і прозвішча, дакладны адрас пражывання з паштовым індэксам, тэлефоны, парафія, кім з’яўляецца для пазоўніка(цы).
3. Імя, імя па бацьку і прозвішча, дакладны адрас пражывання з паштовым індэксам, тэлефоны, парафія, кім з’яўляецца для адказчыка(цы).
4. Імя, імя па бацьку і прозвішча, дакладны адрас пражывання з паштовым індэксам, тэлефоны, парафія, кім з’яўляецца для адказчыка(цы).
Беручы пад увагу ўсё вышэй напісанае, прашу Віцебскі Біскупскі суд прызнаць маё сужэнства нядзейсным, каб я мог (магла) весці сваё жыццё ў адпаведнасці з вучэннем Касцёла і ўласным сумленнем.

Мясцовасць, дата
 (уласнаручны подпіс)

Дадаць да пазоўнай скаргі:
1. Копію Пасведчання аб касцёльным шлюбе, хросце;
2. Копію Рашэння дзяржаўнага суда аб разводзе;
3. Копію перадшлюбнага пратакола (звярнуцца да пробашча парафіі, дзе было заключана сужэнства);
4. Іншыя дакументы істотныя для справы, якія б на Вашу думку маглі б пацвердзіць несапраўднасць сужэнства (напрыклад, даведка (“справка”) аб лячэнні ў шпіталі, розныя медыцынскія пасведчанні (напрыклад, заключэнне аб пабоях), даведка (“справка”) аб прысудзе па адміністрацыйным ці крымінальным Кодэксе, прыватная перапіска і г.д.) 
Пазоўная скарга павінна быць раздрукаванай на прынтары, або напісана ўласнаручна пазоўнікам(-цай) на адным баку ліста – адваротны бок застаецца пустым. З левага боку абавязкова павінен быць водступ ад краю ліста памерам не менш 3 см. 

